ສຫລ ຢືນຢັນ ໃນການໂຈມຕີທາງອາກາດ ທີ່ໄດ້ສັງຫານ ພົນລະເຮືອນ ອັຟການິສຖານ 33 ຄົນ
ການສືບສວນນີ້ ໄດ້ກ່າວອີກວ່າ “ກຳລັງຂອງ ສຫລ ແລະ ອັຟການິສຖານ ໄດ້ຖືກກົດດັນ ໃຫ້ຮ້ອງຂໍການສະໜັບ ສະໜູນ ຈາກ​ການໂຈມຕີ ທາງອາກາດຂອງ ສຫລ ເພື່ອປ້ອງກັນໂຕ.
ການປະຕິບັດການທາງທະຫານຮ່ວມ ຢູ່ໃນພາກເໜືອຂອງອັຟການິສຖານ ເມື່ອຕົ້ນ ເດືອນພະຈິກ ແມ່ນເປັນ  ທີ່ໄດ້ສັງຫານພົນລະເຮືອນ ອັຟການິສຖານ 33 ຄົນແລະເຮັດໃຫ້ອີກ 27 ຄົນ ໄດ້ຮັບບາດເຈັບ ນັ້ນຄືຄຳຖະແຫຼງ ຂອງກອງທັບສະຫະລັດໃນວັນພະຫັດມື້ນີ້ ໃນຂະນະດຽວກັນກໍໄດ້ເປີດເຜີຍລາຍລະອຽດ ຂອງ ການສືບສວນຂອງຕົນ ໃນເຫດການດັ່ງກ່າວນີ້ ການໂຈມຕີທີ່ຮ້າຍແຮງ ຊຶ່ງມີຂຶ້ນທີ່ບ້ານ Boz ໃນແຂວງ Kunduz ທີ່ວຸ້ນວາຍ ໄດ້ ຖະຫລົ່ມ ເຮືອນຊານຫຼາຍສິບຫລັງ ອີງຕາມປະຊາຊົນໃນທ້ອງຖິ່ນ ແລະພວກກະບົດ ຕາລີບານ ການປະຕິບັດການຮ່ວມດັ່ງກ່າວ ໄດ້ມີຂຶ້ນ ເພື່ອຈັບໂຕບັນດາຜູ້ນຳຂອງກຸ່ມ ຕາລີບານ ເຊິ່ງພວກກ່ຽວໄດ້ວາງແຜນກໍ່ຄວາມຮຸນແຮງ ເພື່ອທີ່ຈະຍຶດເອົາເມືອງຫຼວງ ຂອງແຂວງ Kunduz ອີງຕາມເຈົ້າໜ້າທີ່ ຂອງອັຟການິສຖານແລະ ກອງທັບສະຫະລັດ ກອງທັບສະຫະລັດ ໄດ້ກ່າວໃນວັນພະຫັດມື້ນີ້ ວ່າ ຖະແຫລງການສະບັບນຶ່ງ ທີ່ອ້າງເຖິງຄຳເວົ້າຂອງ ພົນເອກ John Nicholson ຜູ້ບັນຊາການ ກອງກຳລັງໃນອັຟການິສຖານ ທີ່ກ່າວວ່າ ກຳລັງພິເສດອັຟການິສຖານ ໄດ້ວາງແຜນບຸກໂຈມຕີ ບ່ອນຫລົບລີ້ ຂອງພວກຕາລີບານ ໃນແຂວງ Kunduz ດ້ວຍການຊ່ອຍເຫຼືອ ຈາກກຸ່ມ ທີ່ປຶກສາທະຫານອາເມຣິກັນນ້ອຍໆ ກຸ່ມນຶ່ງ ແຕ່ພວກກະບົດ ໄດ້ຍິງໃສ່ພວກເຂົາເຈົ້າ ຢ່າງວ່ອງໄວ ຈາກເຮືອນຫລາຍໆຫຼັງ ຂອງປະຊາຊົນ ນັ້ນຄືຄຳອະທິບາຍຂອງກອງທັບສະຫະລັດ ຢູ່ໃນ ການສືບສວນ ຂອງຕົນນັ້ນ ການສືບສວນນີ້ ໄດ້ກ່າວອີກວ່າ ໄດ້ມີການລົງຄວາມເຫັນວ່າ ຈະບໍ່ມີການດຳເນີນການໃດໆຕືມອີກ ເພາະວ່າ ກຳ ລັງສະຫະລັດ ໄດ້ປະຕິບັດໜ້າທີ່ປ້ອງກັນໂຕ ແລະປະຕິບັດຕາມກົດໝາຍ ແລະ ນະໂຍບາຍ ທັງໝົດທີ່ເຫມາະສົມ ນັ້ນຄືການສະຫລຸບຂອງການສືບສວນ